ก่อนหน้านี้โดนลิงกัดเมื่อวันที่25ตุลาคม 2565 และได้ฉีดยากระตุ้นพิษสุนัขบ้า2เข็ม ฉีดเข็มแรกวันเดียวกับที่โดนกัด และเข็มสุดท้ายเมื่อวันที่28ตุลาคม 2565 และวันนี้วันที่30ตุลาคม2565 ผ่านมา2วันโดนแมวที่บ้านกัดและข้วนมีเลือดออกเล็กน้อยต้องไปฉีดเพิ่มไหมค่ะ ล้างทำความสะอาดเรียบร้อย แมวยังไม่ได้ฉีดวัคซีนค่ะ แต่เขาพึ่งคลอดลูก จู่ๆก็หันมากัด
สวัสดีค่ะ ทั้งลิงและแมวจัดเป็นสัตว์เลี้ยงลูกด้วยนมที่สามารถแพร่เชื้อโรคพิษสุนัขบ้าได้การที่โดนแมวกัดและข่วนมีเลือดออกมาให้เห็นนั้น จัดเป็นแผลเสี่ยงต่อการรับเชื้อแต่เมื่อพิจาณาจากวัคซีนเข็มสุดท้ายที่ได้รับเมื่อวันที่ 28 ตค. คือเพิ่งรับมาไม่กี่วััน ไม่ถึง 1 เดือนนั้น ภูมิคุ้มกันน่าจะกำลังสร้างและจะอยู่ในระดับที่สูงมาก น่าจะไม่มีความจำเป็นต้องไปกระตุ้นซ้ำอีกอาจใช้วิธีสังเกตอาการแมวให้ครบ 10 วัน ถ้าแมวยังอยู่ดี ก็แสดงว่าไม่น่าจะมีเชื้อพิษสุนัขบ้า แต่ถ้าไม่สบายใจมาก สามารถไปพบแพทย์เพื่อตรวจประเมินบาดแผลอีกครั้งได้การดูแลแผลในเบื้องต้น สามารถทำความสะอาดด้วยน้ำเกลือทางการแพทย์ และใส่ยาฆ่าเชื้อ เช่น โพวิโดน ไอโอดีน เป็นต้นรอบๆแผล และควรหลีกเลี่ยงไม่ให้แผลโดนน้ำจนกว่าแผลจะหาย